Keakamahana
Keakamāhana [Keakamahana] (o. 1615 - 1665) bila je kraljica ostrva Havaji. Bila je kćerka kralja Keakealanikanea i njegove polusestre, kraljice Kealiʻiokalani. Bila je plemkinja veoma visokog ranga – niʻaupiʻo. Njen polubrat je bio princ Moana. On je osnovao svoju vlastitu lozu plemića koji su morali služiti potomcima Keakamāhane. Keakamāhana je rođena na Havajima, ali je odgojena na Kauaiju jer je smatrana svetom ličnošću. Počela je vladati 1635, naslijedivši oca. Njena palača je bila na plaži Hōlualoa. Udala se za svog rođaka Iwikauikauu, koji je bio nižeg ranga od nje te joj se morao klanjati. Imali su samo jedno dijete, kćerku Keakealaniwahine. Iwikauikaua nije bio vjeran suprug. Keakamāhana je umrla 1665 te ju je kćerka naslijedila.